section_heading: Radnja
paragraph_text: U međuvremenu Billyeva instruktorica plesa nagovara Billya na trening za audiciju Kraljevske škole baleta. Zbog jačih nemira između policije i štrajkaša, Billy nije došao na audiciju. Njegova instruktorica, ne znajući da Billy svoje satove plesa skriva od obitelji, dolazi u njihovu kuću obavijestiti ih o važnosti audicije i pritom Billyeva obitelj sazna da je Billy išao na satove baleta. Nakon velikog šoka odmah je nastupio mačistički stav prema baletu kao i pitanje seksualnosti, odnosno homofobija kao rezultat stereotipa. No Billy je odlučan dokazati suprotno i koristi svaku priliku za vježbanje baleta.